
Ehitusloa ja kirjaliku nõusoleku väljastamine

või väljastamisest keeldumine (Kivilille tn 4)

1. ASJAOLUD JA MENETLUSE KÄIK

Narva Linnavalitsuse korralduse vastuvõtmiseks laekusid Kivilille tn 4 kinnistu omanikult ehitusloa taotlus aiamaja püstitamiseks ning kirjaliku nõusoleku taotlus kuuri rekonstrueerimiseks saunaks koos kooskõlastatud ehitusprojekti ja riigilõivu maksekorraldustega.
Ehitusprojekti seletuskirja tuleohutuse peatükis on kirjas, et „väline tulekustutusvesi on tagada veehoidlast (koos veevõtu kohtadega) vastavalt ettenähtud Tsaika AÜ üldplaneeringuga”. Situatsiooniskeem, kus on näidatud planeeritud tuletõrje veevõtukoht on ehitusprojekti koosseisu lisamata.. 
25.09.2010 a Majandus- ja kommunikatsiooniministri määruse nr 67 „Nõuded ehitusprojektile“ §25 lõike 1 punkti 5 kohaselt ehitusloa taotlemisel esitatakse ehitusprojekti tuleohutuse osas koos muude nõutud andmetega vähemalt asendiplaan ja situatsiooniskeem koos nii projekteeritavate kui ka tuleohutust mõjutavate olemasolevate ehitiste, üldkasutatavate teede ja tuletõrje veevõtukohtade äranäitamisega. 
Ehitusloa menetluse käigus selgus, et tule kustutamiseks veevõtu võimalus AÜ-s Tšaika puudub.   

Kivilille tn 4 kinnistu vastavalt Narva Linnavalitsuse 29.10.1997. a korraldusele nr 1191-k „AÜ Tšaika piiride ja pindala kinnitamine“ kuulub täpsustatud AÜ Tšaika üldpindala koosseisu.

AÜ Tšaika on asutatud eelmise sajandi 70-ndate aastate alguses, umbes 40 aasta jooksul on AÜ Tšaika territooriumil ehitatud ja kasutatud nii aiamaju kui ka teisi majandusehitisi.    

Geodeesia ja maakorralduse osakonna andmetel AÜ Tšaika territooriumil on 199 aiandusmaatükki. Tulenevalt ülaltoodust võib Kivilille tn 4 aiamaja püstitamise ja kuuri rekonstrueerimise saunaks ehitusprojekti hinnata kui mittevastavaks praegu kehtivatele majandus- ja kommunikatsiooniministri määruse nr 67 §25 lõike 1 punkti 5 nõuetele ning ehitusseaduse §24 lõike 1 punkti 1 ja §16 lõike 4 punkti 1 alusel keelduda ehitusloa ja kirjaliku nõusoleku väljastamisest. 

Kivilille tn 4 aiamaja püstitamise ja kuuri rekonstrueerimise saunaks ehitusprojekti raames tuletõrje veevõtukoha aastaringse kasutamise probleemi lahendada ei ole võimalik, kuna olemasolevate veekogude korraldamine vastavalt tuletõrje veevõtukohale esitatavate nõudmistele ei ole Kivilille tn 4 kinnistu omaniku kohustus.

Kuna antud küsimus ei ole üheselt võetav, siis kasutades kaalutlusõigust tuleb valida kahest otsusest (ehitusloa väljastamisest ja kirjaliku nõusoleku andmisest ning ehitusloa väljastamisest ja kirjaliku nõusoleku andmisest keeldumine) üks.

2.    ÕIGUSLIKUD ALUSED

2.1. Ehitusseaduse §23 lõike 1 kohaselt ehitusloa väljastab ja tunnistab kehtetuks kohalik  omavalitsus.
2.2. Ehitusseaduse §16 lõike 1 kohaselt kohaliku omavalitsuse kirjalik nõusolek on nõutav, kui ehitatakse väikeehitist, mille ehitisealune pind on 20–60 m2.

2.3. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

2.4. Narva Linnavolikogu 29. mai 2003. a määrusega nr 28/17 "Narva Linnavalitsuse kirjalike                                nõusolekute väljaandmise ja nende väljastamise keeldumise õiguse delegeerimine" on delegeeritud Narva Linnavalitsusele õigus Ehitusseaduse §16 lõike 5 alusel välja anda kirjalikke nõusolekuid ja õigus keelduda neid väljastamast.                                  

3. OTSUS

3.1  Väljastada ehitusluba Kivilille tn 4 kinnistule aiamaja püstitamiseks;

3.2. Anda kirjalik nõusolek Kivilille tn 4 kinnistul asuva kuuri rekonstrueerimiseks saunaks.

3. ALTERNATIIVOTSUS

Keelduda ehitusloa väljastamisest ja kirjaliku nõusoleku andmisest Kivilille tn 4 kinnistule aiamaja püstitamiseks ja kuuri rekonstrueerimiseks saunaks.

4. RAKENDUSSÄTTED

4.1.  Korraldus jõustub seadusega ettenähtud korras.
4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.  

Tarmo Tammiste

linnapea                                                                                              Ants Liimets 
linnasekretär    
